নবীগঞ্জ প্রতিনিধি ॥ নবীগঞ্জ উপজেলার গজনাইপুর ইউনিয়নের রামড় (টিলাপাড়া) গ্রামে গতকাল বৃহস্পতিবার দুপুরে বাড়ির রাস্তা নিয়ে দু’পক্ষের লোকের হামলায় ৫ জন আহত হয়েছে। আহতদের মধ্যে ২ জনকে নবীগঞ্জ উপজেলা স্বাস্থ্য কমপ্লেক্সে ভর্তি ও ৩ জনকে প্রাথমিক চিকিৎসা প্রদান করা হয়েছে। জানা যায়, উল্লেখিত গ্রামের চুনু মিয়ার সাথে একই গ্রামের আঃ রহিম মিয়ার বাড়ির রাস্তা দিয়ে নিয়ে বিরোধ চলে আসছিল। এরই জের ধরে গতকাল দুপুরে উভয় পক্ষের লোকজন সংঘর্ষে লিপ্ত হয়। এতে মহিলাসহ ৫ জন আহত হন। আহতদের মধ্যে আঃ রহিম (৪০), আঙ্গুরা বেগম (৪৫)কে স্বাস্থ্য কমপ্লেক্সে ভর্তি ও জিলু মিয়া (৩৫), আব্দুল মুহিদ (২২) ও লিটন মিয়া (২৪)কে চিকিৎসা প্রদান করা হয়েছে।